Hours-turneen

Hours-turneen var ein mindre konsertturné av David Bowie som bestod av ei handfull konsertar og mange fjernsynsframføringar for å marknadsføre albumet Hours seint i 1999. Fleire konsertopptak frå turneen kom ut som B-sider til singlane frå albumet, og heile konsertar kom i 2020 ut som Something in the Air (Live Paris 99) og i 2021 som David Bowie At The Kit Kat Klub (Live New York 99).

Bakgrunn
Bowie hadde gjeve ut albumet Hours i oktober 1999 og la ut på ein kort turné for å marknadsføre albumet. Den 23. augsut, før albumet kom ut, spelte han på VH1-programmet Storytellers, som kom ut i 2009 som VH1 Storytellers. For resten av konsertane, vart gitaristen Page Hamilton, som var med å skipe Helmet, henta inn for å erstatte Reeves Gabrels som spelte med Bowie for siste gangen på Storytellers. Dei første rykta om at Gabrels hadde slutta vart først avkreta av begge partar før Gabrels innrømde at han og Bowie hadde gått kvart til sitt.

I oktober spelte Bowie på Saturday Night Live der han framførte «Thursday's Child» og «Rebel Rebel», den første framsyninga hans der etter at han vart mellombels bannlyst frå showet i 1997.

Konserten på Elysée Montmartre den 14. oktober 1999 vart filma og spelt inn og tre songar kom ut på CD-singelen av «Survive». Heile konserten kom omsider ut i 2020 som Something in the Air (Live Paris 99). Konserten vart halde dagen etter at Bowie vart utnemnd til kommandør i Ordre des Arts et des Lettres av den franske regjeringa for bidraga hans til kunst og musikk. Something in the Air kom ut på CD og vinyl for første gongen tidleg i 2021, som ein del av plateboksen Brilliant Live Adventures.

Konserten i Libro musikkhall i Wien den 17. oktober 1999, kom samstundes med lanseringa av BowieNet Europe og gjekk direkte som webcast. Konserten i Kit Kat Klub i New York City den 19. november 1999 vart òg spelt inn og rilma for ein webcast som ein del av American Express Blue Concert-serien sendt 7. desember 1999, i tillegg til at han vart kringkasta på radio av SFX Radio på same tid. Tre songar frå konserten kom ut på CD-singelen «Seven» (2000), og ei forkorta utgåve av konserten kom ut i 2021 som David Bowie At The Kit Kat Klub (Live New York 99). Nettsendinga, som visstnok var ein av dei aller første direktesendingane på nettet av ein konsert nokon gong, var full av problem og vart sildra som å gå «ikkje særskild bra.»

Turnéband
David Bowie : vokal, akustisk gitar
Reeves Gabrels : sologitar, berre 23. august 1999
Page Hamilton : solo- og rytmegitar, etter 9. oktober
Mark Plati : rytmegitar, akustisk gitar, bassgitar, korvokal, musikalsk leiar
Gail Ann Dorsey : bassgitar, rytmegitar, korvokal
Sterling Campbell : trommer, perkusjon
Mike Garson : klaverinstrument, piano
Holly Palmer : korvokal, perkusjon
Emm Gryner : korvokal

Konsertar

Songar

Frå Hunky Dory
 «Changes»
 «Life on Mars?»
Frå Aladdin Sane
 «Drive-In Saturday»
 «Cracked Actor»
Frå Diamond Dogs
 «Rebel Rebel»
Frå Station to Station
 «Word on a Wing»
 «Stay»
Frå Low
 «Always Crashing in the Same Car»
Frå Lodger
 «Repetition»
Frå Scary Monsters (And Super Creeps)
 «Ashes to Ashes»

Frå Let's Dance
 «China Girl» (originalt frå The Idiot (1977) av Iggy Pop; skriven av Pop and Bowie)
Frå Tin Machine
 «I Can't Read» (Bowie, Reeves Gabrels)
Frå Earthling
 «I'm Afraid of Americans» (Bowie, Brian Eno)
Frå Hours
 «Thursday's Child» (Bowie, Gabrels)
 «Something in the Air» (Bowie, Gabrels)
 «Survive» (Bowie, Gabrels)
 «If I'm Dreaming My Life» (Bowie, Gabrels)
 «Seven» (Bowie, Gabrels)
 «The Pretty Things Are Going to Hell» (Bowie, Gabrels)
Andre songar:
 «Can't Help Thinking About Me» (tidleg singel, gjeve ut i 1966)

Kjelder

Denne artikkelen bygger på «Hours Tour» frå ,  den 19. september 2021. 
 oppgav desse kjeldene:

Konsertturnear i 1999
David Bowie-turnear